**ПРОТОКОЛ №35 от 26.10.2015 г.**

Днес 26.10.2015 г. се състоя заседание на ОИК – Исперих, на което присъстваха: Светлана Димова, Гюлтен Мустафа, Любица Бочева, Димитричка Цонева, Добринка Стойчева, Танер Шакир, Фатме Алиосманова, Албена Маринова, Георги Георгиев, Жанина Христова, Димитър Драев.

**ОТНОСНО: Определяне на избраните кандидати за общински съветници според получените валидни предпочитания (преференции) и подреждането в листата.**

След приключване на приемане на протоколите на СИК- овете от страна на ОИК-Исперих, информацията започна да се обработва от Информационен пункт. ОИК-Исперих бе на разположение на ИП. Обработката на данните отне близо 5 (пет) часа.

На 26.10.2015г. в около 6:30 часа системата засече кандидати с еднакъв брой предпочитания (преференции) за кандидати за общински съветници. Системата, с която работи ИП се стопира и не можа да продължи обработката на данните.

ОИК-Исперих заседава и отчете, че в такива случаи следва да се проведе жребий съгласно условията на чл.454, ал.4 от ИК. Провеждането на такава процедура изисква присъствието на заинтересованите кандидати и представители на партията или коалицията, което изисква технологично време за свързване с всички заинтересовани лица, определяне на час за теглене на жребий и подготовка на самия жребий. Представители на ОИК-Исперих направиха опит за свързване със заинтересовани кандидати от две различни партии. Предвид ранния час и продължителността на времето необходимо за приемане на протоколите на СИК, връзка с упоменатите по-горе лица не беше осъществена. Председателят и секретарят на ОИК-Исперих направиха опит за връзка с членове на ЦИК за получаване на указания за излизане от създалата се ситуация. Връзка не бе осъществена.

ОИК-Исперих на основание чл.453 от ИК определи, резултатите за гласуването за общински съветници в изборите по пропорционалната система по метода на Хеър-Ниимайер и установи, че всички кандидати с еднакъв брой предпочитания (преференции) са на неизбираеми позиции от кандидатските листи за общински съветници. Изчисленията се съобразяваха с всички междинни резултати на ИП, предоставяни преди установяването на еднаквия брой на предпочитанията и преференциите.

На основание чл.87, ал.1, т.26 от ИК, ОИК – Исперих взе следното решение:

**РЕШЕНИЕ №159 от 26.10.2015 г.**

1. ПРИЕМА, че при наличие на двама или повече кандидати с еднакъв брой предпочитания (преференция), заемащи неизбираеми позиции от кандидатските листи за общински съветници следва да се подредят в ред – съответстващ на реда на тяхното подреждане в кандидатските листи .
2. УКАЗВА на ИП обработката на данните да продължи по посочения по-горе начин. Тъй като на практика същия не влияе и неопорочава вота на избирателя.

Решението може да се оспорва в тридневен срок от обявяването му чрез общинската избирателна комисия пред Централната избирателна комисия.

ГЛАСУВАЛИ „ЗА“: *Гюлтен Сабри, Георги Георгиев, Димитричка Цонева, Добринка Стойчева, Танер Шакир, Фатме Алиосманова, Албена Маринова, Жанина Христова, Димитър Драев*

ГЛАСУВАЛИ „ПРОТИВ“: *Светлана Димова, Любица Бочева*

ПРЕДСЕДАТЕЛ: Светлана Димова \_\_\_\_\_\_\_\_\_

СЕКРЕТАР: Любица Бочева \_\_\_\_\_\_\_\_\_